বাজিতপুর উপজেলা

বাজিতপুর বাংলাদেশের কিশোরগঞ্জ জেলার একটি উপজেলা। বায়েজিদ খাঁ বাজিতপুর শহরটি তৈরি করেন। উপজেলাটি খাল-বিল, নদীনালা ও হাওরে ভরপুর। একসময় বাজিতপুরে বিশ্ববিখ্যাত মসলিন তৈরি হতো। মসলিন তৈরির কাঁচামাল এখানে সহজলভ্য ছিল। বৃটিশ আমলেই বাজিতপুরকে শহর হিসেবে প্রতিষ্ঠা করা হয়। ১৮৬৯ সালে বাজিতপুরে বৃহত্তর ময়মনসিংহের প্রথম পৌরসভা প্রতিষ্ঠিত হয়। বৃটিশ আমলেই এখানকার দিলালপুর নদীবন্দর উপমহাদেশে বিখ্যাত ছিল। এটি ঘোড়াউত্রা নদীর তীরে অবস্থিত। বর্তমানে বাজিতপুর একটি দেওয়ানি আদালত রয়েছে, যার অধিভুক্ত উপজেলাগুলো হলো - ভৈরব, কুলিয়ারচর, নিকলী ও অষ্টগ্রাম। ১৯৩৪ সালে আর এফ লজ নামক জনৈক বৃটিশ রাজ কর্মকর্তা উক্ত আদালতের ভিত্তি স্থাপন করেন।

এটি পূর্বে বৃহত্তর ময়মনসিংহ জেলার একটি অংশ ছিল। এটি তাঞ্জাব নামক মসলিনের জন্য বিখ্যাত ছিল। এখানে জহুরুল ইসলাম মেডিকেল কলেজ অবস্থিত। এখানে বাজিতপুর বিমানবন্দর নামে একটি বিমানবন্দর রয়েছে, যা বর্তমানে অব্যবহৃত এবং বন্ধ রয়েছে। এছাড়াও এখানে একটি অব্যবহৃত কারাগার রয়েছে। আশির দশকে বাজিতপুর উপজেলাকে জেলায় রূপান্তরিত করার জন্য তৎকালীন সরকার প্রাথমিকভাবে ১৩০ একর জমি অধিগ্রহণ করে। কিন্তু ১৯৮৮ সালের বন্যা এবং তৎপরবর্তী রাজনৈতিক অস্থিরতার দরুন সেই কার্যক্রম স্থগিত হয়ে যায়।
অবস্থান

কিশোরগঞ্জ জেলার দক্ষিণাংশে অবস্থিত বাজিতপুর উপজেলার উত্তরে কটিয়াদী উপজেলা, নিকলী উপজেলা ও অষ্টগ্রাম উপজেলা, দক্ষিণে কুলিয়ারচর উপজেলা, ভৈরব উপজেলা ও ব্রাহ্মণবাড়িয়া জেলার সরাইল উপজেলা, পূর্বে অষ্টগ্রাম উপজেলা ও ব্রাহ্মণবাড়িয়া জেলার নাসিরনগর উপজেলা, পশ্চিমে কটিয়াদি উপজেলা। বাজিতপুরকে ভাঁটি অঞ্চলের প্রবেশদ্বার বলা হয়।
ইতিহাস

১৮২৩ সালে বাজিতপুর থানা হিসেবে প্রতিষ্ঠিত হয়, এরপর ১৯৮৩ সালে এটি উপজেলায় পরিনত হয়। ইস্ট ইন্ডিয়া কোম্পানির জরিপবিদ ও প্রকৌশলী জেমস রেনেল কর্তৃক ১৭৭৯ খৃষ্টাব্দে প্রকাশিত বেঙ্গল এটলাস (Bengal Atlas) মানচিত্রে বাজিতপুরকে গুরুত্বপূর্ণ বাণিজ্যিক কেন্দ্র হিসেবে উপস্থাপন করা হয় এবং দিলালপুর ঘাটকে গুরুত্বপূর্ণ নৌবন্দর হিসেবে উপস্থাপন করা হয়। এরই ধারাবাহিকতায় ১৮৬৯ সালে বাজিতপুরকে বৃহত্তর ময়মনসিংহের প্রথম পৌরসভা হিসেবে প্রতিষ্ঠা করা হয়।

বৃটিশ বিরোধী ফকির-সন্যাসী আন্দোলনের সময় বাজিতপুর অন্যতম একটি গুরুত্বপূর্ণ কেন্দ্রস্থলে পরিণত হয়েছিলো। ১৯৭১ এর মহান মুক্তিযুদ্ধে বাজিতপুর ছিলো ৩নং সেক্টরের অধীনে। ২৫ শে মার্চ কালরাতে ঢাকা বিশ্ববিদ্যালয়ে বাজিতপুরের দুই কৃতি ছাত্র মাহ্তাব উদ্দিন ও হেলাল উদ্দিন শহীদ হন। শহীদ মাহতাব পৌর শহরের পৈলনপুরের বাসিন্দা এবং শহীদ হেলালের বাড়ী শহরের বসন্তপুরে।

১৯৭১ সালের ২৬ অক্টোবর বাজিতপুর হানাদার মুক্ত হয়।
উল্লেখযোগ্য স্থান ও স্থাপনা

thumb|right|বাজিতপুর স্মৃতিসৌধ
# বাহেরবালী এসইএসডিপি মডেল উচ্চ বিদ্যালয়
# দেওয়ানবাড়ী মসজিদ
# ঘাগটিয়া জামে মসজিদ
# পাগলা শংকরের আখড়া
# জহুরুল ইসলাম মেডিকেল কলেজ ও হাসপাতাল
# ডাক বাংলার মাঠ এবং দীঘি
# কৈলাগ ব্রিজ
# গোলক চন্দ্র সাহার বাসস্থান
# মাইজচর জামে মসজিদ
# দিলালপুর ঘাট
# ভাগলপুর
# সরারচর বিমান বন্দর
# ঘোড়াওত্রা নদী
# নাজিম ভূইঁয়া ঈদগাহ মাঠ
# বাহেরবালী দারুল উলুম নোমানিয়া মাদ্রাসা
# পিরিজপুর বাজার
# সরারচর শিবনাথ বহুমুখী উচ্চ বিদ্যালয়
# আফতাব উদ্দিন স্কুল অ্যান্ড কলেজ # বাজিতপুর সরকারি কলেজ
# বাজিতপুর হাফেজ আব্দুর রাজ্জাক মডেল উচ্চ বিদ্যালয়
# হযরত শাহজালাল (রহঃ)এর ৩৬০ জনের অন্য তম শিষ্য সফর সঙ্গী হযরত শাফাই শাহ আউলিয়া( রহঃ) এর মাজার শরীফ উওরপিরিজপুর১৩০৩ মুসলিম শাসিত আমল
# সুলতানপুর উওর পাড়া জামে মসজিদ
আয়তন এবং প্রশাসনিক এলাকা

thumb|right|বাজিতপুর উপজেলা কমপ্লেক্স
বাজিতপুর থানা প্রতিষ্ঠিত হয় ১৮২৩ সালে এবং উপজেলায় পরিণত হয় ১৯৮৩ সালে। উপজেলার আয়তন ১৯৩.৭৬ বর্গ কি.মি.। বাজিতপুর পৌরসভা গঠিত হয় ১৮৬৯ সালে। এতে ১টি পৌরসভা, ১১টি ইউনিয়ন পরিষদ, ৯২টি মৌজা, ১৭৮টি গ্রাম আছে। বাজিতপুর দেওয়ানি আাদলত ৫টি উপজেলার (বাজিতপুর, ভৈরব, কুলিয়ারচর, নিকলী ও অষ্টগ্রাম) সমন্বয়ে গঠিত।

পৌরসভা ও ইউনিয়নসমূহ :
# বাজিতপুর পৌরসভা
#মাইজচর ইউনিয়ন
#দিলালপুর ইউনিয়ন
#গাজীরচর ইউনিয়ন
#হুমায়ুনপুর ইউনিয়ন
#দিঘীরপাড় ইউনিয়ন
#হালিমপুর ইউনিয়ন
#সরারচর ইউনিয়ন
#বলিয়ার্দী ইউনিয়ন
#হিলচিয়া ইউনিয়ন
#কৈলাগ ইউনিয়ন
#পিরিজপুর ইউনিয়ন
জনসংখ্যার উপাত্ত

মোট জনসংখ্যা-১৯৭,০৮১
পুরুষ-৫০.৪৯%
নারী-৪৯.৫১%
মুসলিম-৮৭.৪৯%
হিন্দু-১২.৫১%
অন্যান্য ধর্মালম্বী-০.০ %
শিক্ষা

thumb|right|বাজিতপুর হাফেজ আব্দুর রাজ্জাক পাইলট মডেল উচ্চ বিদ্যালয়

thumb|right|জহুরুল ইসলাম মেডিকেল কলেজ|জহুরুল ইসলাম মেডিকেল কলেজ ও হাসপাতাল
কলেজ ২, মেডিকেল কলেজ(প্রাইভেট) ১, জহুরুল ইসলাম নার্সিং কলেজ ১, উচ্চ বিদ্যালয় ১৩, নিম্ন মাধ্যমিক বিদ্যালয় ৩, মাদ্রাসা ১০, সরকারী প্রাথমিক বিদ্যালয় ৮২, বেসরকারী প্রাথমিক বিদ্যালয় ২৪। বাজিতপুরে মোট শিক্ষার হার ৭৫.৭৫%
* সরকারি কলেজ
বাজিতপুর সরকারি কলেজ
স্থাপিতঃ ১৯৬৪ সালে
সরকারীকরণ হয় ২০১৮ সালে।

* জহুরুল ইসলাম মেডিক্যাল কলেজ - বাংলাদেশের বিশিষ্ট শিল্পপতি জনাব জহুরুল ইসলাম এই মেডিক্যাল কলেজটি প্রতিষ্ঠা করেন। এখানে বাংলাদেশ ছাড়াও ভারত, নেপালসহ বিভিন্ন বিদেশি ছাত্রছাত্রী চিকিৎসাবিদ্যায় পড়াশোনা করে।

*ভাগলপুর জহুরুল ইসলাম নার্সিং কলেজ নার্সিং পড়াশোনায় এক গুরুত্বপূর্ণ ভূমিকা পালন করে আসছে। যা ১৯৯৪ সালে প্রতিষ্ঠিত হয়। এই নার্সিং দেশের বিভিন্ন মেডিকেল কলেজ হাসপাতালে নার্সিং অফিসার হিসেবে কর্মরত আছে।
অর্থনীতি

বাজিতপুরের অর্থনীতির অবস্থা নির্ভর করে এই অঞ্চলের কৃষি এবং ব্যবসার উপর। বাজিতপুরে প্রচুর পরিমাণে আবাদি কৃষি জমি আছে। যার উপর বাজিতপুরের অর্থনীতির অনেকটা অংশ নির্ভর করে।
তাছাড়া, বাজিতপুরবাসী ব্যবসার উপরও অনেকটা নির্ভরশীল। তাছাড়াও, বাজিতপুরে বিভিন্ন শ্রেণী পেশার মানুষ বাস করে। সব মিলিয়ে বাজিতপুরের অর্থনীতি ভালোর কাতারেই গিয়ে দাঁড়ায়।
উল্লেখযোগ্য ব্যক্তিত্ব

* মোহনকিশোর নমোদাস – ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব।
* আবদুল মোনেম খান – পূর্ব পাকিস্তানের গভর্নর।
* খান বাহাদুর আবদুল করিম – সাবেক শিক্ষা মন্ত্রি।
*জহুরুল ইসলাম (উদ্যোক্তা) – ইসলাম গ্রুপের প্রতিষ্ঠাতা চেয়ারম্যান।
*মোশাররফ হোসেন (ক্রিকেটার) – বাংলাদেশ জাতীয় দলের সাবেক ক্রিকেটার।
*হারুন-উর রশিদ (বীর প্রতীক) – বাংলাদেশের একজন বীর প্রতীক।
*এডভোকেট হাসনাত কাইয়ূম (রাজনীতিবিদ) – সংবিধান বিশেষজ্ঞ; সভাপতি, রাষ্ট্র সংস্কার আন্দোলন।
তথ্যসূত্র
বহিঃসংযোগ

*
* উপজেলা সরকারী ওয়েবসাইট


বিষয়শ্রেণী:বাজিতপুর উপজেলা
বিষয়শ্রেণী:কিশোরগঞ্জ জেলার উপজেলা